سافيرة اللي دار تشي ݣيڤارا بلموطور فأمريكا اللاتينية إرنسطو ݣيڤارا دي لا سيرنا بالصبليونية ernesto che ernestico guevara de la serna يونيو أكتوبر اللي معروف بتشي ݣيڤارا كان مناضل ثوري وطبيب وكاتب وسياسي أرجونتيني كان معروف فلعالم حيث كان تيشجع على الثورة ݣيڤارا كان من لقادة ديال الثورة كوبا على الديكتاتور فولخينسيو باتيسطا ومل نجحات الثورة اللي قادها فيديل كاسطرو عطاو لݣيڤارا لجنسية كوبا وولا وزير تما تشي ݣيڤارا كان تيشجع الثورات فلعالم كل ودار محاولات خرا بحال لكونݣو ولكن ماصدقاتش بوليڤيا اللي شد وه فيها وعدموه وهو كانت عندو غي عام الصغر ديالو خلاق إرنيسطو ݣيڤارا فلمدينة روزاريو لأرجونتين نهار يونيو وكان هو لكبير من بين الدراري لولاد جوج بنات لعائلة ديالو كانت من الطبقة لمتوسطة وماكان خاص تا شي خير دخل للكلية الطب بوينوس آيريس وكان تيقرا مزيان تيدير الرياضة بحال الريݣبي فلعام اللخر ديال قرايتو سافر هو صاحبو ألبيرطو ݣرانادو بموطور أمريكا اللاتينية كاملة تما كتاشفو الظلم لإمبريالي ولفقر وبزاف لمشاكيل اللي خلاتهم مصدومين من ديك الساعة قرر تشي ݣيڤارا باللي ماغاديش يخدم طبيب باللي أيدير أي حاجة اللي قدر باش يحبس الظلم ويكون من جيهت لمظاومين وعليها بدا يشجع الثورات تشي ݣيڤارا ولمغريب عرض لوزير الل ول لمغريب عبد الله ابراهيم على تشي ݣيڤارا باش يجي وفعلا جا فغشت وزار سلا الرباط مراكش وتلاقا بزاف المسؤولين عجباتو بزاف مراكش اللي ݣلس فيها ليوم مل مشا ݣيڤارا مصر زار السفارة لمغريب لقاهرة وتلاقا مع محمد بن عبد الكريم الخطابي وقاليه باللي كان معجب بزاف بالتجربة ديالو فحرب لعصابات باللي جا خصيصا باش يتعل منو حيث تشي ݣيڤارا هو رمز التحرر ومحاربة الاستبداد قررو لأولترا ديال لفرقة لجيش لملكي يسم يو راسهم كورڤا تشي نسبة لتشي ݣيڤارا وتيهز ديما تصويرتو فݣاع لماتشات لمناسبات لفرقة ديالهم عيون لكلام تصنيف سياسة تصنيف بيوغرافيا رجال تصنيف زيادة تصنيف وفيات تصنيف مقالة جودة مابيهاش تصنيف إحصائيات لمينحة